VIENOŠANĀS
par piekļuvi inženierkomunikācijām Dārza ielā 1, Rīgā.
Rīgas valstspilsētas pašvaldības Ārtelpas un mobilitātes departaments, tā direktora Kristapa Kauliņa personā, kura rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 41.3. un 42.3.7. apakšpunktu, Rīgas domes 2024. gada 24. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7.  un 9.1. apakšpunktu un Rīgas domes priekšsēdētāja 2024. gada 23. augusta rīkojumu Nr. RD-24-76-p (turpmāk – Departaments), no vienas puses, un
Rīgas Stradiņa universitāte, reģistrācijas numurs 90000013771, tās rektora Aigara Pētersona personā, kurš rīkojas uz statūtu pamata (turpmāk – Īpašnieks), no otras puses, katrs atsevišķi un abi kopā (turpmāk – Puses/Puse), 
pamatojoties uz to, ka Īpašnieka nekustamajā īpašumā ar kadastra numuru 01000642017, atrodas Departamenta apsaimniekošanā esoša ielu apgaismojuma kabeļlīnija (turpmāk – Inženierkomunikācijas), kas iezīmēti šīs vienošanās pielikumā esošajā plānā (pielikums), Puses noslēdz šādu vienošanos (turpmāk – Vienošanās):
1. Īpašnieks, saskaņā ar Ceļu satiksmes likuma 7.1 pantā noteikto, apņemas neierobežot Departamenta darbinieku piekļuvi inženierkomunikācijām avārijas gadījumā vai nepieciešamo remonta vai pārbūves darbu veikšanai (turpmāk – Darbi).
2. Īpašnieks apņemas nodrošināt Departamenta darbiniekiem piekļuvi Inženierkomunikācijām nekustamajā īpašumā avārijas gadījumā pēc pirmā Departamenta pieprasījuma 24 (divdesmit četru) stundu laikā, bet Darbu izpildes vietā veicamo plānoto Inženierkomunikāciju remontdarbu gadījumā 5 (piecu) darba dienu laikā pēc rakstiska Departamenta pieprasījuma saņemšanas. Pieprasījums par Darbu veikšanu tiek nosūtīts Pusei uz e-pasta adresi.
3. Puses vienojas, ka gadījumā, ja Īpašnieks nepilda Vienošanās 1. un 2. punktā noteiktās saistības, vai nav sasniedzams avārijas iestāšanās gadījumā, Departaments ir tiesīgs piekļūt Inženierkomunikācijām saviem spēkiem, par to nosūtot informāciju Pusei.
4. Īpašnieks Vienošanās 3. punktā noteiktajā gadījumā nav tiesīgs no Departamenta prasīt nekādu atlīdzību par Inženierkomunikāciju avārijas novēršanas, remonta darbu izpildes laikā Īpašniekam vai trešajām personām nodarītajiem zaudējumiem. 
5. Īpašnieks apņemas 10 (desmit) dienu laikā no atbilstoša satura pieprasījuma un rēķina saņemšanas atlīdzināt Departamentam visus zaudējumus un izdevumus, kas Departamentam radušies saistībā ar Vienošanās neizpildi vai nepienācīgu izpildi no Īpašnieka puses.
6. Īpašnieka kontaktpersona:  Infrastruktūras departamenta direktors Dainis Zemešs, tālr. 25749823 e-pasta adrese Dainis.Zemess@rsu.lv un Infrastruktūras departamenta Būvniecības projektu nodaļas vadītājs Mārtiņš Upītis, tālr. 28316205, e-pasta adrese Martins.Upitis@rsu.lv . Gadījumā, ja nevienu no norādītajām personām nav iespējams sazvanīt, Departamentam ir jāraksta pieprasījums uz rsu@rsu.lv. 
7. Departamenta kontaktpersona: Departamenta Uzturēšanas pārvaldes Elektroietaišu būvuzraudzības un ekspluatācijas nodaļas vadītājs Gundars Gorbans, tālrunis: 29795693, e-pasts: Gundars.Gorbans@riga.lv vai amd@riga.lv.
8. Īpašnieks piekrīt, ka pieprasījums darbu izpildes vietas atbrīvošanai, avārijas gadījumā, var tikt nodots arī telefoniski.
9. Īpašnieka pienākums ir informēt Departamentu par Vienošanās 6. punktā minēto kontaktpersonu maiņu un/vai citām izmaiņām, kas skar īpašumtiesības attiecībā uz Vienošanās minēto nekustamo īpašumu. 
10. Vienošanās saistoša Pušu tiesību pārņēmējiem.

11. Vienošanās stājas spēkā tās parakstīšanas dienā un ir spēkā kamēr Departamenta inženierkomunikācijas atrodas Īpašnieka nekustāmajā īpašumā. 
12. Vienošanās sagatavota uz 2 (divām) lapām, neskaitot tās pielikumu, Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.
13. Pušu rekvizīti:
	Departaments:

Rīgas valstspilsētas pašvaldība

NMR kods Nr. 90011524360

Rātslaukums 1, Rīga, LV-1050

Iestāde: Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, LV-1011
Iestādes kods: 213

Telefons: 67012701

e-pasts: amd@riga.lv
(elektroniskais paraksts) ________________

Direktors Kristaps Kauliņš
	Īpašnieks: 
Rīgas Stradiņa universitāte 

reģistrācijas Nr. 90000013771
Dzirciema iela 16, Rīga, LV-1007
Telefons: 67409219
e-pasts: rsu@rsu.lv
(elektroniskais paraksts) _____________

Rektors Aigars Pētersons


Pielikums

pie Vienošanās par piekļuvi inženierkomunikācijām Dārza ielā 1, Rīgā.

